God tur til Paris

God tur til Paris er en bok om Treholt-saken, utgitt av journalisten Kari Storækre på Gyldendal Norsk Forlag i 1985 rett før Arne Treholts straffesak kom opp for domstolen. Storækre var gift med Treholt, men krevde skilsmisse da han ble dømt til 20 års fengsel samme år. Boken er skrevet i en journalistisk form og var sterkt kritisk til Treholt. Tittelen henspiller på at Treholt hadde fortalt henne at han skulle til Paris da han i virkeligheten var på vei til Wien for å møte KGB-spionen Gennadij Titov i 1984 («god tur til Paris» var det siste hun sa til ham før arrestasjonen). Treholt kom aldri til Wien den gangen, men ble arrestert. I boken går Kari Storækre langt i å bekrefte at Treholt var KGB-agent.

Boken er oversatt til svensk av Storækres nye ektemann Åke Wilhelmsson, utgitt under tittelen Min historia på forlaget Viva (ISBN 91-614-0071-8).

Eksterne lenker
 God tur til Paris, Gyldendal 1985 - tilgang for norske IP-adresser

Norske sakprosabøker
Treholt-saken
Bøker fra 1985
Bøker om etterretning